1. **Предговор към Международните стандарти за контрол върху качеството, одит, преглед, други ангажименти за изразяване на сигурност и свързани по съдържание услуги.** Обхват на действие на Международните одиторски стандарти, Международните стандарти за ангажименти за преглед, Международните стандарти за ангажименти за изразяване на сигурност, различни от одити или прегледи на историческа финансова информация, Международните стандарти за свързани по съдържание услуги.
2. **Етичен кодекс на професионалните счетоводители.** Общо приложение на кодекса. Фундаментални принципи - почтеност, обективност, професионална компетентност и надлежно внимание, конфиденциалност, професионално поведение. Концептуална рамка за идентифициране и оценяване на значимостта на заплахите за спазването на фундаменталните принципи.
3. **Изисквания към професионалните счетоводители на публична практика.** Обстоятелства пораждащи заплахи /личен интерес, преглед на собствената работа, застъпничество, фамилиарност; и сплашване/. Действия и прилагане на предпазни мерки, създадени от професията, законодателството и нормативните разпоредби; предпазни мерки в работната среда, специфични за даден ангажимент; предпазни мерки в рамките на системите и процедурите на клиента/. Конфликт на интереси. Обстоятелства за разкриване на конфиденциална информация. Оценка значимостта на заплахите в ситуация на поискано второ мнение. Етични аспекти и заплахи свързани с оферирането на хонорар и маркетинг на професионални услуги.
4. **Изисквания към професионалните счетоводители на публична практика.** Независимост – ангажименти за одит и преглед, други ангажименти за изразяване на сигурност.
5. **Етични принципи и изисквания към професионалните счетоводители в бизнеса.** Потенциални конфликти. Изготвяне и докладване на информация. Изпълнение с достатъчни експертни знания и умения. Финансови интереси. Стимули.
6. **Отговор на случаи на неспазване на изискванията на закони и нормативни разпоредби.** Обхват.Отговорности на лицата, натоварени с общо управление. Отговорности на професионалните счетоводители на публична практика. Одит на финансови отчети. Професионални услуги, различни от одит на финансови отчети.
7. **Контрол върху качеството за фирми, които извършват одити и прегледи на финансови отчети, и други ангажименти за изразяване на сигурност и свързани по съдържание услуги.** Обхват и цели. Изисквания – елементи на системата за контрол върху качеството, лидерски отговорности за качеството, етични изисквания, политики и процедури.
8. **Общи цели на независимия одитор и на провеждането на одит в съответствие с международните одиторски стандарти.** Изисквания – одит на финансови отчети, професионален скептицизъм, професионална преценка, достатъчни и уместни одиторски доказателства и одиторски риск. Концепция за обща рамка за достоверно представяне и обща рамка за съответствие. Дефиниране на ръководство и на лица, натоварени с общо управление.
9. **Договаряне на условията на одиторските ангажименти**. Изисквания – предпоставки за извършване на одита, договаряне на условията на одиторските ангажименти, повтарящи се одити, приемане на промяна в условията на одиторския ангажимент. Определяне на приемливостта на рамката с общо предназначение.
10. **Контрол върху качеството на одита на финансови отчети.** Обхват и цели. Системата за контрол върху качеството и роля на екипите по ангажименти. Фактори, влияещи върху обхвата на прегледа за контрол върху качеството. Отговорност на ръководещите ангажиментите лица. Определяне на екипи по ангажимента, изпълнение на ангажимента. Етични изисквания. Текущо наблюдение. Документация.
11. **Одиторска документация.** Обхват и цел. Своевременност на изготвяната одиторската документация. Форма, съдържание и обхват на одиторската документация за извършени одиторски процедури и получените одиторски доказателства. Документиране на дискусиите по съществени въпроси с ръководството, лицата, натоварени с общото управление и други лица. Окомплектоване на окончателно одиторско досие.
12. **Отговорност на одитора относно измами при одита на финансови отчети.** Обхват, цел. Характеристики на измамата. Отговорност за предотвратяване и разкриване на измами. Процедури за оценка на риска и свързани дейности. Идентифициране и оценка на риска от съществени неправилни отчитания, дължащи се на измама. Отговори на оценените рискове от съществени неправилни отчитания, дължащи се на измама. Оценка на одиторските доказателства. Комуникации с ръководството и лицата, натоварени с общо управление. Комуникации с регулаторни органи и органи, отговарящи за налагане на изпълнението. Документиране.
13. **Съобразяване със закони и други нормативни разпоредби при одита на финансови отчети.** Обхват и цел. Разглеждане от страна на одитора на съобразяването със законите и други нормативни разпоредби. Одиторски процедури. Издаване на доклад за случаи на установено несъобразяване или при съмнение за несъобразяване. Документация.
14. **Комуникация на одиторски въпроси с лицата, натоварени с общо управление.** Обхват и цел. Роля на комуникацията. Изисквания – лица, натоварени с общо управление, въпроси, които следва да бъдат комуникирани, процес на комуникация и документация.
15. **Комуникация на недостатъци във вътрешния контрол с лицата, натоварени с общо управление и с ръководството.** Обхват и цел. Определяне дали са идентифицирани недостатъци във вътрешния контрол, комуникация на недостатъците във вътрешния контрол.
16. **Планиране на одита на финансови отчети.** Роля и време за извършване на планирането. Участие на ключовите членове на екипа за ангажимента. Предварителни дейности по ангажимента. Дейности по планирането. Документация. Допълнителни въпроси за разглеждане при одиторски ангажименти за първи път.
17. **Идентифициране и оценяване на рисковете от съществени неправилни отчитания, чрез получаване на разбиране за предприятието и неговата среда.** Процедури за оценка на риска и свързани дейности. Необходимо разбиране за предприятието и среда, в която то функционира, включително и неговия вътрешен контрол. Идентифициране и оценка на рисковете от съществени неправилни отчитания. Документация.
18. **Ниво на същественост при планирането и изпълнението на одита.** Определяне на ниво на същественост и ниво на същественост на изпълнението при планиране на одита, преразглеждане в хода на одита. Документация.
19. **Одиторски процедури в отговор на оценените рискове.** Одиторски процедури в отговор на рискове от съществени неправилни отчитания на ниво твърдение за вярност. Адекватност на представянето и оповестяването. Оценка на достатъчността и уместността на получените одиторски доказателства. Документация.
20. **Одиторски въпроси, свързани с одита на предприятия, използващи обслужваща организация.** Проучване на разбиране за услугите, предоставяни от обслужваща организация, включително за вътрешния контрол. Отговор на оценените рискове от съществени неправилни отчитания. Издаване на доклад от одитора на предприятието-потребител.
21. **Оценка на неправилни отчитания, идентифицирани по време на одита.** Определение на неправилни отчитания. Натрупване на идентифицирани неправилни отчитания. Разглеждане на идентифицираните неправилни отчитания в хода на одита. Комуникация и корекция на неправилни отчитания. Оценяване на ефекта от некоригираните неправилни отчитания, писмени изявления и документация.
22. **Одиторски доказателства.** Достатъчни и уместни одиторски доказателства. Информация, която ще се използва, като одиторски доказателства. Избор на обекти за тестване с цел получаване на одиторски доказателства. Противоречивост или съмнения относно надеждността на одиторските доказателства.
23. **Одиторски доказателства – конкретни съображения по подбрани обекти.** Обхват и цели. Изисквания относно материалните запаси. Изисквания – съдебни дела и искове. Изисквания – информация по сегменти.
24. **Потвърждения от външни източници.** Обхват и цел. Процедури за потвърждения от външни източници; отказ на ръководството да позволи на одитора да изпрати искане за потвърждение. Резултати от процедурите за потвърждения от външни източници. Отрицателни потвърждения. Оценяване на получените доказателства.
25. **Първоначални ангажименти за одит – начални салда.** Обхват и цели. Одиторски процедури. Начални салда. Последователност на счетоводните политики. Съществена информация в доклада на предходния одитор. Одиторски заключения и издаване на одиторски доклад. Примери за одиторски доклади и модифицирани мнения.
26. **Аналитични процедури.** Обхват и цели. Аналитични процедури по същество. Аналитични процедури, които подпомагат формирането на цялостно заключение. Проучване на резултатите от аналитичните процедури.
27. **Oдиторски извадки.** Обхват и цели. Проектиране на извадки, размер и избор на обекти за тестване. Изпълнение на одиторски процедури. Характер и причина за отклонения и неправилни отчитания. Проектиране на неправилните отчитания. Оценяване на резултатите от одиторските извадки. Стратификация и стойностно претеглен избор. Методи за избор на извадка.
28. **Одит на приблизителни счетоводни оценки, включително приблизителни счетоводни оценки по справедлива стойност и свързани оповестявания.** Обхват и цели. Естество на приблизителните счетоводни оценки. Процедури за оценка на риска и свързани дейности. Отговори на оценените рискове от съществени неправилни отчитания. Допълнителни процедури по същество в отговор на съществени рискове. Оценяване на разумността на приблизителните счетоводни оценки и определяне на неправилни отчитания. Оповестявания, свързани с приблизителните счетоводни оценки. Индикатори за възможна предубеденост на ръководството. Писмени изявления. Документация.
29. **Свързани лица.** Обхват и цели. Характеристика на сделките и взаимоотношенията със свързани лица, определения. Процедури за оценка на риска и свързани дейности. Идентифициране и оценяване на рисковете от съществени неправилни отчитания, свързани с взаимоотношения и сделки между свързани лица. Отговори на рисковете от съществени неправилни отчитания, свързани с взаимоотношения и сделки между свързани лица. Писмени изявления. Комуникация с лицата, натоварени с общо управление. Документация.
30. **Последващи събития.** Обхват и цели. Събития, настъпили между датата на финансовия отчет и датата на одиторския доклад. Факти, които са станали известни на одитора след датата на одиторския доклад, но преди датата на издаване на финансовия отчет. Факти, които са станали известни на одитора след издаването на финансовия отчет.
31. **Действащо предприятие.** Обхват и цели. Счетоводна база на основата на принципа за действащо предприятие. Отговорност за преценка за способността на предприятието да продължи да функционира като действащо предприятие. Процедури за оценка на риска и свързани дейности. Оценяване на преценката на ръководството. Период, надхвърлящ периода, обхванат от преценката на ръководството. Допълнителни одиторски процедури при установяване на събития или условия. Заключения на одитора. Последствия за одиторския доклад. Комуникации с лицата, натоварени с общото управление. Съществено забавяне при одобрението на финансовия отчет.
32. **Писмени изявления.** Обхват и цели. Ръководство, от което се изискват писмени изявления. Писмени изявления за отговорностите на ръководството. Други писмени изявления. Дата на и период(и) обхванат(и) от писмените изявления. Формат на писмените изявления. Съмнения относно надеждността на писмените изявления и поискани писмени изявления, които не са били предоставени.
33. **Конкретни съображения – одити на финансови отчети на група (вкл. ползване работата на одитори на компоненти).** Обхват и цели. Отговорност. Приемане и продължаване на ангажимент. Цялостна стратегия и план на одита. Разбиране за групата, нейните компоненти и тяхната среда. Разбиране за одитора на компонент. Ниво на същественост. Отговор на оценени рискове. Процес на консолидация. Последващи събития. Комуникация с одитора на компонент. Оценка на достатъчността и уместността на получените одиторски доказателства. Комуникация с ръководството на групата и лицата, натоварени с общото управление на групата. Документация.
34. **Ползване работата на вътрешните одитори.** Обхват и цели. Отговорност на външния одитор за одита. Определяне дали, в кои области и до каква степен може да се използва работата на лицата, изпълняващи функцията „вътрешен одит”. Ползване работата на лицата, изпълняващи функцията „вътрешен одит”. Определяне дали, в кои области и до каква степен вътрешните одитори могат да бъдат използвани за оказване на пряко съдействие. Използване на вътрешните одитори за оказване на пряко съдействие. Документация.
35. **Ползване работата на експерт на одитора**. Определение за експерт на одитора. Определяне на необходимостта от експерт на одитора. Естество, време на изпълнение и обхват на одиторските процедури. Компетентност, способности и обективност на експерта на одитора. Получаване на разбиране за областта на експертни умения на експерта на одитора. Споразумение с експерта на одитора. Оценяване доколко работата на експерта на одитора е подходяща. Позоваване на експерта на одитора в одиторския доклад.

1. **Формиране на мнение и докладване върху финансовите отчети.** Обхват и цели. Формиране на мнение върху финансов отчет. Форма на мнението. Одиторски доклад. Допълнителна информация, представена с финансовия отчет.
2. **Комуникиране на ключови одиторски въпроси в доклада на независимия одитор.** Определяне на ключовите одиторски въпроси. Комуникиране на ключовите одиторски въпроси. Взаимовръзка между описанието на ключови одиторски въпроси и други елементи, които се изисква да бъдат включени в одиторския доклад. Форма и съдържание на раздела „Ключови одиторски въпроси” при други обстоятелства. Комуникация с лицата, натоварени с общо управление. Документация.
3. **Модификация на мнението, изразено в доклада на независимия одитор.** Обхват и цели. Видове модифицирани мнения. Обстоятелства, при които се изисква модифициране на одиторското мнение. Определяне на вида на модификацията в одиторското мнение. Форма и съдържание на одиторския доклад, когато мнението е модифицирано. Комуникация с лицата, натоварени с общо управление.
4. **Параграфи за обръщане на внимание и параграфи по други въпроси в доклада на независимия одитор.** Обхват и цел. Параграфи за обръщане на внимание в доклада на независимия одитор. Параграфи по други въпроси в одиторския доклад. Комуникация с лицата, натоварени с общо управление.
5. **Сравнителна информация – съответстващи данни и сравнителни финансови отчети.** Обхват и цел. Естество на сравнителната информация. Одиторски процедури. Докладване на резултатите от одита
6. **Отговорности на одитора относно друга информация в документи, съдържащи одитиран финансов отчет.** Обхват и цели. Определение на друга информация. Получаване на друга информация. Прочитане и преценяване на другата информация. Процедури, когато изглежда, че е налице съществено несъответствие или че другата информация съдържа съществено неправилно докладване. Процедури, когато одиторът достигне до заключение, че е налице съществено неправилно докладване в другата информация. Процедури, когато е налице съществено неправилно отчитане във финансовия отчет или когато е необходимо разбирането на одитора за предприятието и средата, в която то функционира да бъде актуализирано. Докладване и документация.
7. **Конкретни съображения – одити на финансови отчети, изготвени в съответствие с общи рамки със специално предназначение.** Обхват и цели. Съображения при приемането на ангажимента. Приемливост на общата рамка за финансово отчитане. Съображения при планирането и изпълнението на одита. Формиране на мнение и докладване на съображения.
8. **Конкретни съображения – одити на отделни компоненти на финансовия отчет и на специфични елементи, сметки или позиции във финансовия отчет.** Обхват и цели. Въпроси при приемането на ангажимент. Модифицирано мнение, параграф за обръщане на внимание или параграф „Други въпроси” в одиторския доклад върху пълен финансов отчет на предприятието.
9. **Ангажименти за издаване на доклад върху обобщен финансов отчет.** Обхват и цели. Приемане на ангажимент; Критерии; Оценка на наличието на одитиран финансов отчет. Характер на процедурите. Форма на мнение. Време на изпълнение на работата и последващи събития след датата на одиторския доклад върху одитирания финансов отчет. Одиторски доклад върху обобщен финансов отчет; елементи на одиторския доклад; модификации в мнението, параграф за обръщане на внимание или параграф по други въпроси в одиторския доклад върху одитирания финансов отчет; модифицирано мнение върху обобщения финансов отчет. Ограничение върху разпространението или използването, или обръщане на внимание на читателите върху базата за счетоводно отчитане. Сравнителни данни. Неодитирана допълнителна информация, представена заедно с обобщения финансов отчет. Друга информация в документи, съдържащи обобщен финансов отчет. Асоцииране на одитора.
10. **Международна обща рамка за ангажименти за изразяване на сигурност.** Етични принципи и стандарти за контрол върху качеството. Определяне и цел на ангажимента за изразяване на сигурност. Обхват на общата рамка. Доклади по ангажименти, които не са ангажименти за изразяване на сигурност. Приемане на ангажимент. Елементи на ангажимент за изразяване на сигурност. Тристранно взаимоотношение; практикуващ професионален счетоводител; отговорно лице; предвидени потребители; предмет; критерии; доказателства; професионален скептицизъм; достатъчност и уместност на доказателствата; същественост; риск на ангажимент за изразяване на сигурност. Характер, време на изпълнение и обхват на процедурите за получаване на доказателства; количество и качество на наличните доказателства. Доклад за изразяване на сигурност. Неподходящо използване на името на практикуващия професионален счетоводител. Разлики между ангажименти за изразяване на сигурност и ангажименти за изразяване на ограничена степен на сигурност.
11. **Ангажименти за преглед на исторически финансови отчети.** Обхват и цели на ангажимента за преглед. Общи принципи на ангажимента за преглед. Взаимовръзка с МСКК 1. Етични изисквания. Професионален скептицизъм и професионална преценка. Контрол върху качеството на ниво ангажимент; уместни съображения след приемане на ангажимента; изпълнение на приложимите етични изисквания; текущо наблюдение; приемане и продължаване на взаимоотношения с клиенти и ангажименти за преглед; фактори, оказващи влияние върху приемането и продължаването на взаимоотношения с клиенти и ангажименти за преглед; предварителни условия за приемане на ангажимент за преглед. Допълнителни съображения, когато формулировките в доклада на практикуващия професионален счетоводител са предписани от законодателството или нормативни разпоредби. Договаряне на условията на ангажимента. Приемане на промяна в условията на ангажимента за преглед. Комуникация с ръководството и лицата, натоварени с общо управление. Изпълнение на ангажимента. Последващи събития. Писмени изявления. Оценяване на доказателствата, получени от изпълнените процедури. Формиране на заключението на практикуващия професионален счетоводител относно финансовия отчет. Форма на заключението. Доклад на практикуващия професионален счетоводител; параграфи за обръщане на внимание и параграфи по други въпроси в доклада на практикуващия професионален счетоводител. Документация.
12. **Преглед на междинна финансова информация, извършен от независимия одитор на предприятието.** Общи принципи за преглед на междинна финансова информация. Цел на ангажимента за преглед на междинна финансова информация. Договаряне на условията на ангажимента. Процедури за преглед на междинна финансова информация; разбиране за предприятието и средата, в която то работи, включително за неговия вътрешен контрол; проучващи запитвания, аналитични и други процедури за преглед. Оценяване на неправилни отчитания. Изявления на ръководството. Отговорност на одитора относно придружаващата информация. Комуникация. Изготвяне на доклад относно естеството, степента и резултатите от прегледа на междинната финансова информация; отклоняване от приложимата обща рамка за финансова отчетност; ограничение в обхвата; ограничения в обхвата, наложени от ръководството; други ограничения в обхвата; действащо предприятие и съществена несигурност; други съображения. Документация.
13. **Ангажименти за изразяване на сигурност, различни от одити или прегледи на историческа финансова информация.** Взаимоотношения с Общата рамка, други МСАИС, МОС и МСАП. Етични изисквания. Контрол върху качеството. Приемане и продължаване на ангажименти. Договаряне на условията за ангажимента. Планиране и изпълнение на ангажимента. Оценка на уместността на предмета. Оценка на уместността на критериите. Същественост и риск на ангажимента за изразяване на сигурност. Ползване работата на експерт. Събиране на доказателства. Изявления от отговорното лице. Разглеждане на последващи събития. Документация. Изготвяне на доклад за изразяване на сигурност. Съдържание на доклад за изразяване на сигурност. Модифицирани заключения, отрицателни заключения и отказ от изразяване на заключение. Други отговорности за докладване.
14. **Проверка на прогнозна финансова информация.** Изразяване на сигурност от одитора по отношение на прогнозна информация. Поемане на ангажимент. Познания за бизнеса и разглеждан период. Процедури на проверка. Представяне и оповестяване. Доклад за проверка на прогнозна финансова информация.
15. **Доклади за изразяване на сигурност относно контролите в обслужващата организация.** Обхват и цели. Приемане и продължаване на ангажименти. Ниво на същественост. Получаване на разбиране за системата на обслужващата организация. Извадка; начини за избор на обекти за тестване; естество и причина за отклоненията; тестване на непреки контроли. Писмени изявления. Друга информация. Последващи събития. Документация. Изготвяне на доклада за изразяване на сигурност на одитора на обслужващата организация. Други отговорности във връзка с комуникирането.

1. **Ангажименти за извършване на договорени процедури относно финансова информация.** Цел на ангажимента за извършване на договорени процедури. Общи принципи. Определяне условията на ангажимента, планиране, документация, процедури и доказателства. Издаване на доклад.
2. **Ангажименти за компилиране на финансова информация.** Цел, изисквания и общи принципи на ангажимента за компилиране. Приложение по отношение на ангажименти за компилиране, различни от ангажиментите за компилиране на историческа финансова информация. Взаимовръзка с МСКК 1. Определяне условията на ангажимента, планиране, документация и процедури.. Приемане и продължаване на ангажимента;. Комуникация с ръководството и лицата, натоварени с общото управление. Изпълнение на ангажимента Документация. Доклад на практикуващия професионален счетоводител.
3. **Закон за независимия финансов одит.** Цел, обхват и принципи на независимия финансов одит, извършван от регистрирани одитори. Професионални стандарти на организация, документиране, изпълнение и удостоверяване на резултатите от финансовия одит; Придобиване на правоспособност и упражняването на одиторската професия от регистрираните одитори. Права и задължения на регистрираните одитори. Статут и функции на Комисията за публичен надзор над регистрираните одитори. Статут и функции на Института на дипломираните експерт-счетоводители. Дейност на одитните комитети в предприятията от обществен интерес.

**Забележка:**

За базисна литература се използват:

1. *Ръководство по Международни стандарти за контрол върху качеството, одит, преглед, други ангажименти за изразяване на сигурност и свързани по съдържание услуги* на Съвета по международни одиторски стандарти и стандарти за изразяване на сигурност, издание 2016-2017, публикувано от Международната федерация на счетоводителите (МФС) през декември 2016 г., преведено на български език през април 2017 г от Института на дипломираните експерт-счетоводители в България и публикувано на интернет страницата на ИДЕС, [www.ides.bg](http://www.ides.bg) – Част І и Част ІІ, и част III – *Допълнение към Ръководство по Международни стандарти за контрол върху качеството, одит, преглед, други ангажименти за изразяване на сигурност и свързани по съдържание услуги*
2. *Ръководство по етичен кодекс за професионални счетоводители* на Съвета за международни стандарти по етика за счетоводители, публикуван от Международната федерация на счетоводителите (МФС) през август 2016 г., преведен на български език от Института на дипломираните експерт-счетоводители в България и публикуван на интернет страницата на ИДЕС, [www.ides.bg](http://www.ides.bg).
3. *РЕГЛАМЕНТ (ЕС) № 537/2014* НА EВРОПЕЙСКИЯ ПАРЛАМЕНТ И НА СЪВЕТА от 16 април 2014 година относно специфични изисквания по отношение на задължителния одит на предприятия от обществен интерес и за отмяна на Решение 2005/909/ЕО на Комисията